Nasib Do Re Mi

Nasib Do Re Mi merupakan sebuah filem komedi hitam putih Melayu yang diterbitkan oleh Studio Filem Merdeka di Malaysia arahan P. Ramlee, dan dilancarkan pada 20 Julai 1966. Selaku sekuel filem Do Re Mi, Ia menampilkan barisan pelakon utama, P. Ramlee, A. R. Tompel, Ibrahim Din.

Sinopsis
Filem ini mengisahkan tiga orang sahabat bernama Do, Re dan Mi dengan satu kumpulan samseng. Setelah ketiga-tiga orang sahabat melarikan diri dari dikejar oleh sekumpulan orang kampung yang berang akibat ditipu oleh mereka bertiga kerana jualan ubat 'minyak' panas yang laku. Setelah melarikan diri terlalu jauh sehingga ke dalam hutan hingga larut malam, mereka menjumpai sebuah rumah usang yg didiami oleh seorang tua yang juga merupakan bekas pemuzik jalanan. 

Setelah itu, plot cerita semakin berkembang setelah ketiga-tiga sahabat itu cedera dalam cubaan menyelamatkan satu pasangan iaitu Lokman dan Nora di taman dari dipukul oleh sekumpulan samseng yang diketuai oleh Komeng yang juga merupakan dalang di sebalik kejadian rompakan kedai emas yang semakin berleluasa baru-baru ini. Setelah melarikan diri dari hospital, ketiga-tiga orang sahabat terus mati akal untuk mencari ikhtiar hidup sehingga Do mendapat akal untuk mendapatkan wang dengan menipu Komeng dan konco-konconya.

Kemuncak kepada filem ini adalah bagaimana tiga orang sahabat bersama Lokman membuat keputusan untuk membawa Komeng dan kumpulan ke muka pengadilan dengan Nora sebagai pengintip wanita. Setelah Lokman, Do, Re dan Mi berjaya menumpaskan geng terbabit, mereka diberi ganjaran sebanyak RM1000 oleh anggota polis kerana kerjasama yang diberi. Namun Do membuat keputusan untuk menghadiahkan bahagian mereka kepada pasangan tersebut sebagai hadiah perkahwinan yang bakal dilangsungkan. Re yang pada mulanya berat hati akur disamping memikirkan mereka sudah banyak wang hasil dari menipu duit Komeng dan kumpulannya.

Filem berakhir dengan Nora dan Lokman melangsungkan perkahwinan disaksikan tiga sahabat. Setelah perkahwinan, ketiga-tiga sahabat bahagia menunggang basikal baru (kemungkinan dibeli dari duit Komeng yang telah ditipu) menuju ke tempat yang tidak diketahui untuk memulakan satu pengembaraan yang baru.

Barisan pelakon

Pelakon utama
 P. Ramlee sebagai Do
 A. R. Tompel sebagai Re
 Ibrahim Din sebagai Mi

Pelakon pembantu
 Mahmud Jun sebagai Pak Maon
 Habibah Harun sebagai Isteri Pak Maon
 Ghazali Sumantri sebagai Lokman
 Mahyon Ismail sebagai Nora
 Idris Hashim sebagai Komeng, Ketua Kumpulan Penjenayah
 Hussein Abu Hassan, Sharif Babu, A. Bakar Jaafar dan Tony Azman sebagai Ahli Kumpulan Komeng

Penampilan khas
 Wan Chik Daud sebagai Jururawat Milo
 Karim Latiff sebagai seorang doktor di pejabat hospital
 Ahmad Dadida sebagai Pengurus Kedai Emas Sentosa
 Noor K.K sebagai Pak Lebai
 A. K. Jailani sebagai Penarik Beca (Babak becanya yang dicuri oleh Do Re Mi)
 Saloma sebagai Penyanyi dalam Malam Pesta Muda Mudi
 Raden Sudiro sebagai Tok Bomoh
 Nor Jin sebagai Datuk Hercules (Babak mengejari Do Re Mi)
 Yem Ibrahim sebagai Hakim Mahkamah

Pelakon tambahan
 Ibrahim Joned
 Ramli Kecik sebagai Abu (Rakan Pak Maon)

Runut
 "Sua Sue Kemoning" nyanyian P. Ramlee, A. R. Tompel & Ibrahim Din
 "Ilham Tiba" dan "Taman Firdaus" nyanyian P. Ramlee (Ghazali Sumantri) & Saloma (Mahyon Ismail)
 "Malam Pesta Muda Mudi" dan "Hati Muda" nyanyian Saloma

 Penghasilan 
Filem ini mula digambarkan tidak lama selepas bermulanya tayangan filem terdahulunya, Do Re Mi, pada tahun yang sama.

 Lihat juga 
 Sekuel filem 
 Do Re Mi
 Laksamana Do Re Mi
 Si Jantung Hati

Rujukan

Pautan luar

 Nasib Do Re Mi / 1966 - Filem Malaysia


Kategori:Filem 1966
Kategori:Filem Malaysia tahun 1966
Kategori:Filem arahan P. Ramlee
Kategori:Filem bahasa Melayu
Kategori:Filem komedi
Kategori:Filem komedi Malaysia